text: লন্ডনে বসে রিমোট চাপলে কাজ করবে ঢাকায়। রিমোট চাপলে উঠবে-বসবে। আবার জি হুজুরও বলবে। এমন একজন নেতা খুঁজছেন বিএনপির পলাতক ভারপ্রাপ্ত চেয়ারম্যান তারেক রহমান।
  যাকে বানাবেন দলের মহাসচিব। তারেক নিজেই যার নাম দিয়েছেন 'রিমোট কন্ট্রোল মহাসচিব'। অথচ তৃণমূলের নেতারা চাইছেন- একজন যোগ্য মাঠের নেতা। বিশেষ করে আন্দোলন-সংগ্রামের অভিজ্ঞতা রয়েছে এমন একজন নেতা।
  লন্ডন বিএনপির এক নেতা জানায়, মির্জা ফখরুলকে বিএনপির সবাই তারেক রহমানের অনুগত মনে করলেও তিনি তা নন। তিনি তারেকের 'মনের মতন' না। তাই তিনি নতুন মহাসচিব খুঁজছেন যিনি হবেন তার 'রিমোট কন্ট্রোল মহাসচিব'।
  বিএনপির একাধিক সূত্র জানিয়েছে, তারেক রহমান নতুন মহাসচিব নির্ধারণের বিষয়ে বেশ কয়েকজন নেতার সঙ্গে কথা বলেছেন। কিন্তু তার 'রিমোট কন্ট্রোল মহাসচিব' করার মতো জুতসই নেতা পাচ্ছেন না। যে তার কমিটি বাণিজ্য আর মনোনয়ন বাণিজ্যসহ সকল চাঁদাবাজি নিয়ন্ত্রণ করতে পারবে। তবে অপেক্ষাকৃত তরুণ কারো হাতে বিএনপির মহাসচিবের নেতৃত্ব তুলে দেওয়ার পক্ষে তৃণমূল।